《和邝湛若苍梧访太真绿珠遗迹》
明代·陈子升

宛转斜阳草径阴，遗钿香袜杳难寻。山虚旧井鸳鸯甃，水澹孤村翡翠林。

锦步障前花漠漠，紫云回后夜沈沈。牵牛织女人閒世，黯绝明君远嫁心。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。